หุ้นรับเหมาดี๊ด๊า! ราคาปรับขึ้นทั้งกลุ่ม ขานรับครม.ไฟเขียว Action Plan 1.7 ล้านลบ.
หุ้นรับเหมาดี๊ด๊า! ราคาปรับขึ้นทั้งกลุ่ม ขานรับครม.ไฟเขียว Action Plan 1.7 ล้านลบ.
2 ธ.ค. 2558

ผู้สื่อข่าวรายงานว่า ราคาหุ้น บริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ ณ เวลา 10.09 น.อยู่ที่ 21.50 บาท บวก 0.10 บาท หรือ 0.47% มูลค่าการซื้อขาย 1.2 ล้านบาท  
ราคาหุ้น บริษัท ช.การช่าง จำกัด (มหาชน) หรือ CK ณ เวลา 10.09 น.อยู่ที่ 28.00 บาท บวก 0.25 บาท หรือ 0.90% มูลค่าการซื้อขาย 9.32 ล้านบาท  
ราคาหุ้น บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ณ เวลา 10.09 น.อยู่ที่ 7.70 บาท บวก 0.10 บาท หรือ 1.32% มูลค่าการซื้อขาย 16.47 ล้านบาท  
โดยราคาหุ้นกลุ่มรับเหมาปรับขึ้นถ้วนหน้าขานรับข่าวจากวานนี้(1 พ.ย.) ที่ประชุมครม.เห็นชอบแผนปฏิบัติการด้านคมนาคมขนส่งระยะเร่งด่วน (Action Plan) มูลค่าลงทุนรวม 1.7 ล้านล้านบาท จำนวน 20 โครงการ ประกอบด้วย
       I โครงการที่ครม.อนุมัติแล้ว สามารถประกวดราคาได้ในไตรมาสแรกของปีงบประมาณ 2016 (ต.ค.-ธ.ค.15) มี 6 โครงการ กรอบวงเงินลงทุนรวม 1.86 แสนล้านบาท ได้แก่ 1.โครงการรถไฟทางคู่ ถนนจิระ-ขอนแก่น 2.ทางหลวงพิเศษพัทยา-มาบตาพุด 3.ทางหลวงพิเศษ บางปะอิน-โคราช 4.โครงการพัฒนาท่าเรือชายฝั่ง ท่าเทียบเรือ A ที่ท่าเรือแหลมฉบัง 5.โครงการพัฒนาศูนย์การขนส่งตู้สินค้าทางรถไฟ ที่ท่าเรือแหลมฉบัง ระยะที่ 1 และ 6.โครงการพัฒนาท่าอากาศยานสุวรรณภูมิ ระยะที่ 2
       II โครงการลงทุนขนาดใหญ่ที่สามารถเริ่มประกวดราคาได้ตั้งแต่ปี 2016-2017 จำนวน 14 โครงการ วงเงินลงทุนรวม 1.610 ล้านล้านบาท คือ
สำหรับแหล่งเงินลงทุนใน 20 โครงการนี้ มีสัดส่วนมาจากเงินงบประมาณ 4.68% แผนบริหารหนี้สาธารณะ 70.46% ลงทุนร่วมภาคเอกชน (PPP) 20.98% เงินรายได้ 3.09% และเงินจากกองทุนค่าธรรมเนียมผ่านทาง 0.79% 
ประเด็นดังกล่าวนับเป็นบวกกับกลุ่มรับเหมาก่อสร้างและวัสดุก่อสร้างที่จะมีงานใหม่ทยอยเข้ามาอย่างต่อเนื่องในช่วง 1-5 ปีข้างหน้า หุ้นเด่นในกลุ่มรับเหมาก่อสร้างหลัก คือ CK รองลงมาเป็น STEC, UNIQ ส่วนหุ้นเด่นในกลุ่มวัสดุก่อสร้าง คือ SCC และ Dark Horse เป็น TPIPL โดยหากพิจารณาความสามารถในการทำกำไรของกลุ่มรับเหมาและกลุ่มวัสดุก่อสร้างแล้ว เห็นว่ากลุ่มวัสดุฯจะทำ Net Profit Margin ได้สูงกว่ากลุ่มรับเหมาก่อสร้าง ในเชิงกลยุทธ์แนะนำเก็งกำไรกลุ่มรับเหมาก่อสร้าง และเลือกลงทุนในกลุ่มวัสดุฯ 